claudius-aelianus.de-natura-animalium 7.8
Αἰγυπτίων ἀκούω λεγόντων τὸν ὄρυγα συνιέναι τὴν τοῦ Σειρίου ἐπιτολὴν πρῶτον , καὶ μαρτύρεσθαι τῷ πταρμῷ αὐτήν . νεανιεύονται δὲ καὶ οἱ Λίβυες ἀνὰ κράτος φάσκοντες καὶ τὰς αἶγας παρʼ αὐτοῖς προειδέναι τὸ αὐτὸ δήπου τοῦτο . αὗται μὲν καὶ μέλλοντα ὑετὸν προδηλοῦσιν . ἐπειδὰν γὰρ προέλθωσι τῶν σηκῶν , δρόμῳ καὶ μάλα γε ὤκιστα ὁρμῶσιν ἐπὶ τὸν χιλόν · εἶτα ἐμπλησθεῖσαι αὑτὰς ἐπιστρέφουσιν ἐς τὰ οἰκεῖα , καὶ ὁρῶσαι ἐκεῖσε ἀτρεμοῦσι , τὸν ποιμένα ἀναμένουσαι , ἵνα τὴν ταχίστην συνελάσῃ αὐτάς . καὶ Ἵππαρχος μὲν ἐπὶ Ἱέρωνος τοῦ τυράννου καθήμενος ἐν θεάτρῳ καὶ φορῶν διφθέραν , ὅτι τὸν μέλλοντα χειμῶνα ἐκ τῆς παρούσης αἰθρίας προηπίστατο ἐξέπληξε · καὶ ἐθαύμαζεν Ἱέρων αὐτόν , καὶ Νικαεῦσι τοῖς Βιθυνοῖς συνήδετο ὅτι Ἱππάρχου πολίτου ἔτυχον · ἐν Ὀλυμπίᾳ δὲ θεώμενον Ἀναξαγόραν ἐν διφθέρᾳ καὶ αὐτὸν τὰ Ὀλύμπια ἐπιρραγέντος ὑετοῦ τὸ Ἑλληνικὸν πᾶν ᾖδεν , καὶ θειότερα νοεῖν ἢ κατὰ τὴν θνητὴν φύσιν ἐκόμπαζεν . ὅτι δὲ βοῦς , ἐὰν μέλλῃ ὕειν ὁ Ζεύς , ἐπὶ τὸ ἰσχίον τὸ δεξιὸν κατακλίνεται , ἐὰν δὲ εὐδία , πάλιν ἐπὶ τὸ λαιόν , θαυμάζει ἤ τις ἢ οὐδείς . καὶ ἐκεῖνα δὲ προσακήκοα ἐκπλῆξαι ἱκανά . βοῦς ἐὰν βοᾷ καὶ ὀσφραίνηται , ὕειν ἀνάγκη . ἄδην δὲ βόες καὶ πέρα τοῦ ἔθους ἐσθίοντες δηλοῦσι χειμῶνα . πρόβατα δὲ ὀρύττοντα ταῖς ὁπλαῖς τὴν γῆν ἔοικε σημαίνειν χειμῶνα , ἀναβαινόμενα δὲ τὰ αὐτὰ πρωὶ πρώιον χειμῶνα ὁμολογεῖ . κοιμώμεναι δὲ ἀθρόαι αἱ αἶγες τὰ αὐτὰ ὁμολογοῦσιν . ὕες δὲ ἐν τοῖς ἀρώμασι φαινόμεναι ὑετοῦ φυγὴν διδάσκουσιν . ἄρνες δὲ ἄρα καὶ ἔριφοι ἀλλήλοις ἐμπηδῶντές τε καὶ ὑποσκιρτῶντες φαιδρὰν ἡμέραν ὁμολογοῦσιν . γαλαῖ δὲ ὑποτρίζουσαι καὶ μύες ἐκείναις δρῶντες τὰ αὐτὰ χειμῶνα ἔσεσθαι συμβάλλονται ἰσχυρόν . λύκοι δὲ φεύγοντες ἐρημίας καὶ εὐθὺ τῶν οἰκουμένων ἰόντες χειμῶνος ἐμβολὴν μέλλοντος ὅτι πεφρίκασι μαρτυροῦσι διʼ ὧν δρῶσι . λέοντος δὲ ἐν τοῖς καρπίμοις χωρίοις ἐπιδημία αὐχμὸν δηλοῖ . σκιρτῶντά γε μὴν τὰ ὑποζύγια καὶ βοῶντα τοῦ ἔθους μᾶλλον νοτερὸν χειμῶνα ἐσόμενον δηλοῖ · εἰ δὲ καὶ ταῖς ὁπλαῖς κόνιν προσαναβάλλοι , ταὐτὰ ταῦτα δηλοῖ που . λαγῲ δὲ ἐν τοῖς αὐτοῖς χωρίοις ὁρώμενοι πολλοὶ δηλοῦσιν εὐδίαν . πάντων δὲ τούτων ἀπολείπονται οἱ ἄνθρωποι , καὶ ἴσασιν αὐτὰ ὅταν γένηται .
Lemmas: Αἰγύπτιος ἀκούω λέγω ὁ ὄρυξ συνίημι ὁ ὁ Σείριος ἐπιτολή πρῶτος , καί μαρτύρομαι ὁ πταρμός αὐτός . νεανιεύομαι δέ καί ὁ Λίβυς ἀνά κράτος φάσκω καί ὁ αἴξ παρά αὐτός πρόοιδα ὁ αὐτός δήπου οὗτος . οὗτος μέν καί μέλλω ὑετός προδηλόω . ἐπειδάν γάρ προέρχομαι ὁ σηκός , δρόμος καί μάλα γε ὠκύς ὁρμάω ἐπί ὁ χιλός · εἶτα ἐμπλήννυμι ἑαυτοῦ ἐπιστρέφω εἰς ὁ οἰκεῖος , καί ὁράω ἐκεῖσε ἀτρεμέω , ὁ ποιμήν ἀναμένω , ἵνα ὁ ταχύς συνελαύνω αὐτός . καί Ἵππαρχος μέν ἐπί Ἱέρων ὁ τύραννος κάθημαι ἐν θέατρον καί φορέω διφθέρα , ὅτι ὁ μέλλω χειμών ἐκ ὁ πάρειμι αἰθρία προεπίσταμαι ἐκπλήγνυμι · καί θαυμάζω Ἱέρων αὐτός , καί Νικαεύς ὁ Βιθυνός συνήδομαι ὅτι Ἵππαρχος πολίτης τυγχάνω · ἐν Ὀλυμπία δέ θεάομαι Ἀναξαγόρας ἐν διφθέρα καί αὐτός ὁ Ὀλυμπία ἐπιρράσσω ὑετός ὁ Ἑλληνικός πᾶς ἀείδω , καί θεῖος νοέω ἤ κατά ὁ θνητός φύσις κομπάζω . ὅτι δέ βοῦς , ἐάν μέλλω ὕω ὁ Ζεύς , ἐπί ὁ ἰσχίον ὁ δεξιός κατακλίνω , ἐάν δέ εὐδία , πάλιν ἐπί ὁ λαιός , θαυμάζω ἤ τις ἤ οὐδείς . καί ἐκεῖνος δέ προσακούω ἐκπλήσσω ἱκανός . βοῦς ἐάν βοάω καί ὀσφραίνομαι , ὕω ἀνάγκη . ἅδην δέ βοῦς καί πέρα ὁ ἔθος ἐσθίω δηλόω χειμών . πρόβατον δέ ὀρύσσω ὁ ὁπλή ὁ γῆ ἔοικα σημαίνω χειμών , ἀναβαίνω δέ ὁ αὐτός πρωΐ πρώϊος χειμών ὁμολογέω . κοιμάω δέ ἀθρόος ὁ αἴξ ὁ αὐτός ὁμολογέω . ὗς δέ ἐν ὁ ἄρωμα φαίνω ὑετός φυγή διδάσκω . ἀρήν δέ ἄρα καί ἔριφος ἀλλήλων ἐμπηδάω τε καί ὑποσκιρτάω φαιδρός ἡμέρα ὁμολογέω . γαλέη δέ ὑποτρίζω καί μῦς ἐκεῖνος δράω ὁ αὐτός χειμών εἰμί συμβάλλω ἰσχυρός . λύκος δέ φεύγω ἐρημία καί εὐθύς ὁ οἰκέω ἔρχομαι χειμών ἐμβολή μέλλω ὅτι φρίσσω μαρτυρέω διά ὅς δράω . λέων δέ ἐν ὁ κάρπιμος χωρίον ἐπιδημία αὐχμός δηλόω . σκιρτάω γε μήν ὁ ὑποζύγιον καί βοάω ὁ ἔθος μάλα νοτερός χειμών εἰμί δηλόω · εἰ δέ καί ὁ ὁπλή κόνις προσαναβάλλω , αὐτός οὗτος δηλόω που . λαγώς δέ ἐν ὁ αὐτός χωρίον ὁράω πολύς δηλόω εὐδία . πᾶς δέ οὗτος ἀπολείπω ὁ ἄνθρωπος , καί οἶδα αὐτός ὅταν γίγνομαι .